تلمس خدودها بين يديه و قبل جبهتها بقوة و قال :"" و اللهما نسمح فيك و الله هاد الكلام ماغانتسوق ليه .. انا دابا متاكد باللي انت ماباغياش فراقي .. كاتحاولي توهمي راسك باللي فراقنا هو الحل.. و لكن راك غير كاتخربقي .. انا وياك مقدرين لبعضياتنا و فراقنا و لا مستحيل دخلي هادشي لهاد الراس .. انا عارفك دزتي من بزاف و حياتك ماعمرها كانت ساهلة .. عارف حتى شخصيتك و طريقة تفكيرك ماترة على حياتك بالسلب .. عارف و فاهم هادشي .. داكشي علاش انا صابر حتال اخر نفس .. عرفتي علاش .. حيت انت مراتي و كانبغيك .. حيت نهار تزوجت بيك كنت عارف اشمن نوع من النساء .. و واعدت راسي انني غانكون ليك الراجل لي يشد فيك و مايطلقكش .. نحميك من نفسك اذا التازم الامر .. هادشي باش تواعدنا قدام الله .. عارفك انت دابا ضعيفة .. بزاف الامور مأترين فيك .. داكشي علاش ماغانزيدش عليك .. انا شفت باللي انت مرتاحة هنا .. و انا غانبعد الوقت لي تحتاجيه انت باش تنفسي و ترتاحي و ديك الساعة .. غاتلقاي دراعيا مفتوحين كايتسناوك بشوق .. كاتفهمي هادشي و لا لا ؟ ""